กรมธนารักษ์เชิญชวนประชาชนสั่งจองเหรียญที่ระลึกเนื่องในงานพระราชพิธีบรมราชาภิเษก
กรมธนารักษ์เชิญชวนประชาชนสั่งจองเหรียญที่ระลึกเนื่องในงานพระราชพิธีบรมราชาภิเษกนางสาวชุติมา ศรีปราชญ์ รองอธิบดีกรมธนารักษ์ด้านเหรียญกษาปณ์ กล่าวว่า กรมธนารักษ์ได้จัดทำเหรียญที่ระลึก เนื่องในงานพระราชพิธีบรมราชาภิเษก 4 พ.ค. 2562 มี 3 ประเภท ประเภทที่ 1 เหรียญกษาปณ์ที่ระลึกที่จะมีราคาหน้าเหรียญ 3 ชนิดคือ ทองคำขัดเงา เงินขัดเงา และโลหะสีขาว ประเภทที่ 2 เหรียญที่ระลึก 3 ชนิด คือเหรียญแพลทตินัม เหรียญเงินรมดำพ่นทรายพิเศษ และเหรียญทองแดงรมดำพ่นทรายพิเศษ และเหรียญประเภทที่ 3 คือเหรียญเฉลิมพระเกียรติ สำหรับราคาเหรียญกษาปณ์ที่ระลึกประเภทที่ 1 เหรียญทองคำขัดเงาเป็นทองคำบริสุทธิ์ 99.99 เปอร์เซ็นต์ ราคาจำหน่าย 4 หมื่นบาท ผลิตไม่เกิน 5 หมื่นเหรียญ ส่วนเหรียญเงินขัดเงาเป็นเงินบริสุทธิ์ 92.50% ราคา จำหน่าย 3,000 บาท ผลิต 1 แสน เหรียญ ส่วนเหรียญ ที่ระลึกโลหะสีขาวทองแดงผสมนิกเกิล จำหน่ายเหรียญละ 20 บาท ผลิต 5 ล้านเหรียญประเภทที่ 2 คือ เหรียญแพลทตินัม 99.95 % ซึ่งมีความพิเศษมากที่สุด เพราะเป็นธาตุที่มีความบริสุทธิ์ สูงมาก และ มีความแข็งมากกว่าทองคำ 1 เท่าตัว ใช้ เทคโนโลยีที่ทันสมัย ในการผลิต ผลิตที่ประเทศโปแลนด์ และรันหมายเลข ผลิตเพียง 1 พัน เหรียญเท่านั้น จำหน่ายราคาเหรียญละ 1 ล้านบาทตามคำสั่งจอง ส่วนเหรียญเฉลิมพระเกียรติ หรือเหรียญที่ระลึกประดับแพรแถบ สำหรับบุรุษและสตรีราคาจำหน่ายเหรียญละ 1,600 บาท ผลิตไม่เกิน 5 แสนเหรียญ จึงขอเชิญชวนประชาชนที่สนใจ สั่งจอง เหรียญกษาปณ์ที่ระลึกได้ตั้งแต่วันที่ 1 มิถุนายนนี้เป็นต้นไป ณ สถานที่สั่งจองหรือสั่งทางไปรษณีย์ทุกแห่ง